заявителя, както и адрес и данни за връзка;
 б)
 име, адрес и данни за връзка на лицето, отговарящо за досието и упълномощено да осъществява комуникация с Комисията и Органа от името на заявителя;
 в)
 датата на подаване на досието;
 г)
 съдържание на досието;
 д)
 подробен списък на документите, приложени към досието, включително посочване на заглавия, томове и страници;
 е)
 когато в съответствие с член 23 от Регламент (ЕС) 2015/2283 заявителят поиска определени части от информацията на досието, включително допълнителната информация, да бъдат третирани като поверителни — списък на частите, които трябва да бъдат третирани като поверителни, придружен от проверима обосновка, която доказва по какъв начин разкриването на съответната информация потенциално може да навреди в значителна степен на интересите на заявителя“;
 ж)
 когато производственият процес включва поверителни данни — неповерително резюме на производствения процес;
 з)
 предоставени отделно информация и разяснения в подкрепа на правото на заявителя да се позове на научните доказателства или научните данни, обект на права на собственост, в съответствие с член 26 от Регламент (ЕС) 2015/2283;
 и)
 списък на изследванията, представени в подкрепа на заявлението, включително информация, която доказва спазването на член 32б от Регламент (ЕО) No 178/2002.“
 3)
 Член 6 се заменя със следното:
 „Член 6
 Проверка на валидността на заявлението
 1. При получаване на заявление Комисията незабавно проверява дали то попада в обхвата на Регламент (ЕС) 2015/2283 и дали отговаря на изискванията, посочени в член 10, параграф 2 от същия регламент, членове 3—5 от настоящия регламент и член 32б от Регламент (ЕО) No 178/2002.
 2. Комисията може да проведе консултации с Органа по въпроса дали заявлението отговаря на съответните изисквания, посочени в параграф 1. В срок от 30 работни дни Органът предоставя на Комисията своето становище.
 3. Комисията може да поиска от заявителя допълнителна информация относно валидността на заявлението, като го информира в какъв срок трябва да се предостави тази информация.
 4. Чрез дерогация от параграф 1 от настоящия член и без да се засягат разпоредбите на член 10, параграф 2 от Регламент (ЕС) 2015/2283 и член 32б, параграфи 4 и 5 от Регламент (ЕО) No 178/2002, дадено заявление може да бъде счетено за валидно, дори ако не съдържа всички елементи, изисквани съгласно членове 3—5 от настоящия регламент, при условие че заявителят е представил подходяща обосновка за всеки липсващ елемент.
 5. Комисията уведомява заявителя, държавите членки и Органа дали заявлението е счетено за валидно или не. Ако заявлението не е счетено за валидно, Комисията посочва причините за това.“
 4)
 В член 7, параграф 1 се добавя следната буква н):
 „н)
 резултатите от консултациите, проведени по време на процедурата по оценка на риска в съответствие с член 32в, параграф 2 от Регламент (ЕО) No 178/2002.“
 5)
 Приложение I се заменя съгласно приложението към настоящия регламент.
 6)
 Приложение II се заличава.
 Член 2
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 27 март 2021 г. и по отношение на заявленията, подадени от тази дата нататък до Комисията.
 Настоящият